Galerija Branka Šotre
<s>Šarića kuća (Galerija Branka Šotre) nalazi se u gradskoj čaršiji, u centru Stoca, Bosna i Hercegovina.</s><s>Iz natpisa uklesanog u ploču iznad ulaznih vrata Šarića kuće (Galerija Branka Šotre) vidljivo je da je sagrađena (1734/1735) godine.</s><s>Proglašena je za nacionalni spomenik Bosne i Hercegovine.</s><s>Ovu odluku komisija je donijela na sjednici održanoj 6. do 12. maja 2003. godine, u sljedećem sastavu: Zeynep Ahunbay, Amra Hadžimuhamedović (predsjedavajuća), Dubravko Lovrenović, Ljiljana Ševo i Tina Wik.</s>

<s>Šarići spadaju među najstarije i najznamenitije muslimanske porodice u Hercegovini i Stocu.</s><s>U prvoj polovini XVIII stoljeća Šarići sagradili su vrijedne zadužbine i bili prvi kapetani stolačke kapetanije.</s><s>Jedan od najznačajnijih pripadnika ove porodice je bio Ismail-kapetan koji je jedno vrijeme bio vojvoda u Ljubinju i kasnije stolački kapetan od 1731. do 1761. godine.</s><s>On je u Stocu sagradio džamiju, sibjan-mekteb, čatrnju i više dućana.</s><s>Posebno je značajna kuća Ismail-kapetana Šarića u kojoj je on do smrti živio.</s>

<s>U oktobru 1961. godine Izvršno vijeće Narodne republike Bosne i Hercegovine donijelo je Odluku o Umjetničkoj galeriji u Sarajevu kojom Galerija dobija zaduženje «organizovanja i održavanja stalnih ekspozitura u većim mjestima Bosne i Hercegovine».</s><s>Prva ekspozitura Galerije osnovana je u Stocu 28. jula 1963. godine, u rodnom gradu Branka Šotre.</s><s>Galerija je nosila njegovo ime, a smještena je u prostor Šarića kuće.</s><s>Šotrine grafike (ukupno 92), koje je on krajem pedesetih godina poklonio Umjetničkoj galeriji u Sarajevu, činile su stalnu postavku.</s><s>Pored Šotrinih grafika, Galerija je posjedovala i jedanaest dijela različitih umjetnika.</s>

<s>Šarića kuća je zapaljena i uništena 26. jula 1993. godine, a  izložena djela su izuzeta, od strane «ratnih vlasti».</s><s>Nakon toga na njemu nisu vršeni nikakvi radovi konsolidacije i zaštite.</s><s>Sačuvani su samo kameni zidovi do početka krovne konstrukcije koji propadaju.</s><s>Od navedena 92 Šotrina grafička otiska, po saznanjima Galerije likovnih umjetnosti Bosne i Hercegovine, grafike zavedene pod rednim brojevima od 1 do 12 više ne postoje, odnosno postojao je samo jedan grafički otisak.</s><s>Galerija likovnih umjetnosti Bosne i Hercegovine za grafike od rednog broja 13 do 92 posjeduje još jedan ili više otisaka.</s>

<s>Literatura 
 Amra Hadžimuhamedović - Mogući pristupi obnovi historijskih gradskih područja u Bosni i Hercegovini s posebnim osvrtom na Stolac, Naslijeđe i identitet, Sarajevo, 1997.</s>

<s>Reference</s>

<s>Vanjski linkovi 
 Časopis Most, Vojislav Vujanović - Traganje za izvornom inspiracijom 
 Umjetnička galerija BiH
Nacionalni spomenici u Stocu</s>

